"I think the next century will be the century of complexity". 
Stephen Hawking 

Știința Complexității nu este o etichetă pusă pe o colecție de metode, teorii sau modele. Este un mod nou de a aborda Realitatea. Este o CUNOAȘTERE obținută prin distilarea cunoștiințelor dobândite în studii și cercetări efectuate în ultimul secol sub denumiri precum: Topologie, Sisteme dinamice neliniare, Geometrie Fractală, Sinergetică, Teoria Sistemelor disipative, Teoria Haosului, Teoria Catastrofelor, Inteligența artificială, Automate celulare, știința Cogniției, știința Computatională.
Ştiinţa Complexităţii încearcă să răspundă la o seamă de întrebări considerate fundamentale: 
· Cum se poate studia geneza a unui sistem (emergenţă, auto-poiesis, auto-organizare)?
· Cum se poate reconstrui dinamica unor sisteme ierarhizate (cu deosebire a celor vii) din studiul datelor experimentale?

· Cum trebuie plasaţi senzorii (și de ce tip?) pentru a surprinde în mod esenţial interacţiunile ce se desfăşoară in sisteme ierarhizate in general si in organisme biologice în special? 
· Cum se poate evalua obiectiv un sistem complex atunci când însăşi definirea frontierei este o problemă dificilă şi, în plus, se manifestă şi dependenţa sistemului faţă de istoria cumulată în evoluţia sa, respectiv de particularităţi ale evoluţiei mediului?

Cum poate fi interpretată în acest context al ştiinţei Complexităţii apariţia şi dezvoltarea Conştiinţei, a evoluției exponențiale a biosferei, a civilizaţiei umane?
http://www.santafe.edu/       http://www.complexity.ecs.soton.ac.uk/
Pentru a putea răspunde la întrebările de mai sus, pe langă o bună cunoaștere teoretică este necesară: 

· adecvarea contextului experimental la cerinţele noi impuse de studiul sistemelor complexe (sisteme disipative ce evoluează departe de echilibrul termodinamic),
· modificarea corespunzătoare a aparaturii de măsură şi control şi adecvarea protocolului experimental de o manieră capabilă să surprindă aspecte esenţiale ale sistemelor complexe,
· pregătirea specialiştilor pentru a putea opera creativ în acest “univers conceptual nou”, formarea abilităţilor de a lucra în echipe multiculturale, inter şi trans-disciplinare.
Știința Complexității este fundamentată pe  o abordare neliniara a fenomenelor naturale, fapt ce implică printre altele că:

· un sistem complex nu poate fi analizat principial prin fragmentarea în părti

· poate suferi transformări bruște, oricât  de mari, fără cauze exterioare evidente; prezintă aspecte diferite funcție de scara de analiză. 

se deosebește principial de un sistem complicat prin faptul că dificultatea de predicție nu se află în incapacitatea observatorului de a lua în calcul toate variabilele ce ar influența dinamica acestuia ci în sensibilitatea sistemului la condițiile inițiale la care se adaugă efectul unui proces de auto-organizare (proces dederminat de însăși interacțiunile dintre subsistemele componente și care are ca efect apariția spontană – nepredictibilă principial – a unor relații de ordine); 
· un sistem complex se poate modela și studia într-un spațiu special denumit spațiul fazelor, în care se definesc noțiuni specifice: atractori și repulsori, bazin de atracție,  traiectorii, cicluri limită etc.   In acest context se poate vorbi de o modelare funcțională, mult mai abstractă și “dezlegată” de constrângerile impuse de o “anatomie” și o “fiziologie” concretă. In timp ce modelarea clasică pornește prin a aproxima ceea ce “se vede”, modelarea funcțională implică identificarea unui sistem dinamic echivalent al cărui comportare este analizabilă prin metode specific, cu un grad extrem de ridicat de generalizare.

Geometria fractală –studiaza forme cu aspect neregulat atât în spațiu cât și în timp, cu proprietăți de autosimi-laritate;  a evidențiat proprietăți noi ale obiectelor NATURALE și a marcat diferențe principiale între acestea și ARTEFACTE. Pe lângă o mai bună modelare, abordarea Fractală a permis identificarea importanței proceselor recusive în natura și o altă metodă de a genera structuri complicate prin mecanisme extrem de simple. 

Teoria haosului –studiază dinamica sistemelor complexe și introduce o metodologie nouă de investigare și noi concepte printre care: scenarii de tranziție la haos, rezonanță haotica, atractori stranii etc. Descoperirea de către Feigenbaum a celor două constante ale Haosului este considerată de mulți cea mai mare descoperire a secolului trecut și de o importanță egală cu descoperirea lui Pi și a lui e.

Sinergertica –se ocupă de studiul efectelor cooperative în sisteme formate din mai multe subsisteme cvasiidentice care interacționează, Automatele celulare pot fi considerate modele de început din clasa algoritmilor ce conduc la procese de auto-organizare, conțin Inteligență Artificială (calculatorul neuronal) și permit generarea de Viață Artificială –au evidențiat dificultatea de a diferenția între Viu și Neviu

Teoria catastrofelor –permite studiul stărilor critice, al singularitătilor, prin construcția unui model (suprafata de catastrofă) ce ușurează înțelegerea și analiza fenomenelor complexe cu grad redus de reproductibilitate, respectiv al sistemelor ce prezintă în evoluție stări critice și bifurcații. Teoria oferă un mod de studiu extrem de rafinat al proceselor și fenomenelor  care au loc în diferite sisteme naturale, de la fizică la psihologie și sociologie.
știința Cogniției (ansamblu de concepte și tehnici derivate din psihologie, inteligență artificială, semantică și semiotică, heraldică și hermeneutică) utile în înțelegerea mecanismelor de percepție, de formare a noțiunilor, de trăire asociată procesării neuronale (qualia). 
știința Computațională a oferit cadrul și infrastructura capabilă să abordeze concret rezolvarea unor ecuații neliniare și mai mult, să ofere un spașiu de cercetare inedit – spatul numeric- în care să se poată studia complet (geneza, dinamica și evolutia) un sistem complex. In acest context teoria automatelor celulare și procesarea neuronală joacă un rol deosebit.

http://www.art-sciencefactory.com/complexity-map_feb09.html

[image: image8.emf]Doctor în Științe: Inginerie Industrială; specializat în aplicații ale științei Complexității în inginerie, econofizică, geodinamică și mediu precum și în politici de integrare în educatie a tehnologiei informației și comunicațiilor. Membru titular al Academiei Oamenilor de Știință din România, Secretar științific al secției de științe geonomice. Profesor Asociat în cadrul Facultății de Științe Aplicate a Universitățtii “Politehnica”-București. Cercetator științific în cadrul Institutului de geodinamică „Sabba S. Ștefănescu” al Academiei Române, Co-fondator și Secretar științific al Catedrei UNESCO de Geodinamică - România (www.aconex.ro). Președinte fondator al Centrul pentru Studii Complexe – centru UNESCO, principal promotor al paradigmei Complexității în România (www.complexity.ro ).

Domenii de competență: Consultanță și mentorat în domeniul pregătirii resursei umane pentru o Sicietate a Cunoașterii (mind building). Proiectarea și realizarea cadrului tehnic și conceptual pentru transferul de cunoștiințe și formarea de abilități specifice lucrului în echipe interdisciplinare, capabile să opereze eficient într-o economie “turbulenta”. Coordonarea activitățiilor pentru dezvoltare personală, prin tehnici specifice unui învățământ continuu.
CENTRUL PENTRU STUDII COMPLEXE – centru UNESCO

Infiinţat în 1996 ca organizaţie nonguvernamentală şi nonprofit (ONG), Centrul pentru studii Complexe-centru UNESCO  (CSC) şi-a asumat misiunea de a promova paradigma COMPLEXITĂŢII în România.
Prin activitatea desfaşurată, CSC se constituie într-o punte care uneşte abordarea academică şi cea pragmatică în scopul de a valorifica economic noile teorii, modele, concepte şi noţiuni furnizate de studiile şi cercetările efectuate în domeniul fenomenelor neliniare (sisteme dinamice, sinergetica, teoria catastrofelor, teoria haosului determinist, geometrie fractală)
Obiectul de activitate (cercetare, studii de fezabilitate, proiectare, consultanţă) este orientat către valorificarea potenţialului intelectual al unor specialişti (matematică, fizică, biologie, medicină, arhitectură, design, psihologie, informatică, limbaje artificiale) în direcţiile care privesc dezvoltarea performanţei umane şi îmbunătăţirea calităţii mediului. 

http://www.facebook.com/Complexity.ro
SĂPTĂMÂNA CUNOASTERII CREIERULUI 2012
FRACTALI  ....  HAOS   ....  CATASTROFE  ....     BIFURCAȚII     ALGORITMI GENETICI  ....   AUTOMATE CELULARE                                ....  RETELE NEURALE ....
Deschideri conceptuale in medicină, bazate pe noua paradigmă a Complexităţii 








